ירגזי-כחול

יַרְגָּזִי-כחול (שם מדעי: Cyanistes) הוא סוג של ציפור שיר ממשפחת הירגזיים שנפוצה בעיקר בצפון אסיה ואירופה. בעבר סווג הירגזי-הכחול כתת-סוג של הסוג ירגזי אך מחקר גנטי (ראו גנטיקה מולקולרית) על ה-DNA המיטוכונדריאלי שנערכו ב-2005 קבעו שמדובר בסוג טקסונומי נפרד, וזה הוגדר בשם Cyanistes (מיוונית עתיקה κύανος שמשמעותו כחול עמוק).<ref name=":0"></ref> בני סוג זה מאופיינים בצבע כחול, שנע מלבנדר ותכול בהיר כשל הירגזי התכול, דרך תכלת וטורקיז כשל הירגזי הכחול, ועד אינדיגו, אולטרמרין ושחור כשל הירגזי הקנרי.

== טקסונומיה ==
הסוג ירגזי-כחול תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג,<ref></ref> כפי שביצעו גופים אחדים, שבהם IUCN{{כ}},<ref>[https://www.iucnredlist.org/species/103761672/104117708 ירגזי קנרי], באתר הרשימה האדומה של IUCN</ref> ITIS{{כ}},<ref name=":6"></ref> ואיגוד האורניתולוגים הבינלאומי (IOU, לשעבר IOC) .<ref name=":5"></ref>

העץ הפילוגנטי של משפחת הירגזיים על פי יוהנסון ואחרים (2013):<ref></ref>

מחקר גנטי נרחב מ-2015 מצא שמקור הירגזים הקנריים בצפון אפריקה הוא יבשתי,<ref name=":1"></ref> דבר שמנוגד למחקר קודם (איירה ואחרים, 2011), שהציע שהאוכלוסיות הצפון אפריקאיות הם תוצאה של הגירה מהאיים הקנריים.<ref></ref> המחקר מ-2015 ציין בנוסף שהירגזים הקנריים היגרו אל האיים הקנריים שלוש פעמים, ככל הנראה כתוצאה משינויים ביערות ברחבי צפון אפריקה. הגל הראשון אף קדם לפיצול בין הירגזי הכחול והירגזי התכול, מה שמעיד על כך שהמין התפצל מהקלייד המשותף של הירגזי הכחול והירגזי התכול לפני יותר משלושה מיליון שנים.<ref name=":1" />

העץ הפילוגנטי של הסוג ירגזי-כחול על פי יוהנסון ואחרים (2013):<ref>Ulf S. Johansson, Jan Ekman, Rauri C. K. Bowie, Peter Halvarsson, [https://linkinghub.elsevier.com/retrieve/pii/S1055790313002595 A complete multilocus species phylogeny of the tits and chickadees (Aves: Paridae)], Molecular Phylogenetics and Evolution 69, 2013-12-01, עמ' 852–860 doi: [https://dx.doi.org/10.1016%2Fj.ympev.2013.06.019 10.1016/j.ympev.2013.06.019]</ref>

המין ירגזי קנרי מציג את רמת הבידול הגנטי הגבוהה ביותר מבין כל העופות המקננים באיים הקנריים, עם חמישה תת־מינים מהאיים הקנריים ושניים מצפון אפריקה. בשל בידול זה ומספר הבדלים נוספים הוצע בעבר לפצל את המין לשבעה מינים נפרדים.<ref name=":02"></ref> על פי דייצן, גרסיה-דל-ריי, קסטרו ווינק, תת־המינים ממזרח הארכיפלג וממרוקו כמעט זהים ולכן degener ו–ultramarinus הם שמות נרדפים.<ref name=":2"></ref> עם זאת, מחקרים אלו לא הובילו לשינוי בסיווג תת־המינים.<ref name=":5" /><ref name=":3"></ref><ref name=":6" /><ref></ref>

=== מינים ===
{| cellspacing="44" class="wikitable sortable"
! שם !! שם מדעי!! תמונה
|-
| ירגזי קנרי || Cyanistes teneriffae |-
| ירגזי כחול || Cyanistes caeruleus |-
| ירגזי תכול || Cyanistes cyanus |-
|}

== ירגזי פלסקה (Cyanistes × pleskei) ==
ציור מ–1897 של ירגזי תכול וירגזי פלסקה (בן הכלאיים של ירגזי תכול וירגזי כחול)
ירגזי פלסקה<ref>או, אם מתעקשים על מתן שם הסוג, ירגזי-כחול פלסקה</ref> (שם מדעי: Cyanistes × pleskei או Cyanistes caeruleus × Cyanistes cyanus) הוא צאצא רביית הכלאיים של ירגזי כחול (Cyanistes caeruleus) וירגזי תכול (Cyanistes cyanus), אשר מזדווגים בטבע במזרח ומרכז אירופה. מראה ירגזי פלסקה נע בין פרטים שכמעט בלתי ניתן להבחין ביניהם לירגזי כחול, ועד לכאלו שנראים כירגזים תכולים טהורים. ירגזי פלסקה נחשב בעבר למין עצמאי, עד שפלסקה (1912) הראה שציפור זו היא צאצא כלאיים.

== גלריה ==
<gallery>
קובץ:Herrerillo canario - Cyanistes teneriffae.jpg|ירגזי קנרי באי גראן קנריה
קובץ:Yellow-breasted Tit, Uzbekistan 1.jpg|ירגזי תכול באוזבקיסטן
קובץ:Blaumeise ( Cyanistes Caeruleus ).jpg|ירגזי כחול בגרמניה
</gallery>

==קישורים חיצוניים==

* 

* 

== הערות שוליים ==

	
*
קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן יקוב קאופ